Сэнэф

Сэнэф (па-француску: Seneffe, па-валёнску: Sinefe‎) — места і грамада ў Бэльгіі. Агульныя зьвесткі Места Сэнэф разьмешчанае ў цэнтральнай частцы Бэльгіі, у акрузе Шарлеруа правінцыі Эно франкамоўнага рэгіёну Валёнія. З славутасьцяў места варта назваць пабудаваны ў клясычным стылі Сэнэфскі палац і разьмешчаны ў ім музэй ювэлірнага мастацтва Валёніі. Штогод у жніўні ў Сэнэфскім палацы ладзіцца перакладніцкая рэзыдэнцыя, мэтай якой зьяўляецца пераклад і папулярызацыя бэльгійскай літаратуры. Цэнтар Сэнэфу - месца Сэнэфскай бітвы ў 1674 годзе, у якой прынц Люі ІІ дэ Бурбон-Кандэ перамог прынца Вільгельма ІІІ Аранскага пасьля кровапралітнай бітвы. Сэнэф валодае цікавай гідратэхнічнай спадчынай: участак старога каналу Брусэль-Шарлеруа, у тым ліку два тунэлі для караблей, тунэль даўжынёй 1267 м, выкапаны паміж 1828 і 1830 гг. Крыніцы